РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 25

от заседание на Комисия ”Професионална квалификация и 
информационни технологии”,
проведено на 28.07.2020 г.

Днес, 28.07.2020 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ-отсъства	
            
На заседанието присъстват експертните сътрудници на комисията: инж. Тодор Събчев – директор на дирекция „ИТСС“, инж. Анелия Чомакова – началник отдел „ИО“ в дирекция „ИТСС“, инж. Мирослава Чирпъкова – началник отдел „ЕИСС“ и инж. Георги Бошнаков – главен експерт в отдел „ИО“, дирекция „ИТСС“.

	1.ОТНОСНО: Писмо от административния ръководител на Апелативен съд – София, съдържащо искане за разяснение във връзка с приложното поле на Правилата за достъп до електронни съдебни дела в Единния портал за електронно правосъдие на Висшия съдебен съвет. (ВСС-5880/17.06.2020 г.).
	Извлечение по протокол № 16/06.07.2020 г., т.4 на Комисия по правни въпроси към Пленума на ВСС.

Комисия „Професионална квалификация и
информационни технологии”
Р Е Ш И :

	1.ОТНОСНО: Писмо от административния ръководител на Апелативен съд – София, съдържащо искане за разяснение във връзка с приложното поле на Правилата за достъп до електронни съдебни дела в Единния портал за електронно правосъдие на Висшия съдебен съвет. (ВСС-5880/17.06.2020 г.).
	Извлечение по протокол № 16/06.07.2020 г., т.4 на Комисия по правни въпроси към Пленума на ВСС.

Комисия „Професионална квалификация и
информационни технологии”
Р Е Ш И :

1.1 Да се уведоми административния ръководител на Апелативен съд – София, че редът за осъществяване на достъп до Единния портал за електронно правосъдие се съдържа в Правилата за достъп до електронни съдебни дела в Единния портал за електронно правосъдие на  Висшия съдебен съвет на Република България, разработени в рамките на проект „Електронно правосъдие - проучване и изграждане на единна комуникационна и информационна инфраструктура и единен електронен портал на съдебната власт“, договор за безвъзмездна помощ №13-33-2/27.12.2013 г., осъществен с финансовата подкрепа на Оперативна програма „Административен капацитет“, съфинансиран от Европейския съюз, чрез Европейския социален фонд, утвърдени с решение на Висшия съдебен съвет по протокол № 10 от 25.02.2016 г.	
1.2 Изпраща решението по т. 1 на административния ръководител на Апелативен съд – София, за сведение.

2.ОТНОСНО: Отговор от „Информационно обслужване“ АД относно границите на техническите параметри на скенерите, които са необходими на съдилищата за работа с Единната информационна система на съдилищата.

Комисия „Професионална квалификация и
информационни технологии”
Р Е Ш И :

2.1. Изпраща отговора от „Информационно обслужване“ АД относно границите на техническите параметри на скенерите на всички съдилища, които следва да съобразяват своите искания за закупуване на скенери с посочените параметри.
2.2. Комисията занапред ще взема решения относно целесъобразността на исканията за закупуване на скенери от съдилищата в зависимост от горепосочените параметрите, необходими за работа с Единната информационна система на съдилищата.

	3.ОТНОСНО: Искане от и.ф. административен ръководител на Окръжен съд – Русе за осигуряване на средства за закупуване на 2 броя скенери висок клас, 3 броя скенери среден клас и 1 брой планетарен скенер.
След оценка на наличната техника и обсъждане от членовете на Комисията,

Комисия „Професионална квалификация и
информационни технологии”
Р Е Ш И :

3.1. Искането от и.ф. административен ръководител на Окръжен съд – Русе за осигуряване на средства за закупуване на 3 броя скенери среден клас на обща стойност 2 220,00 лв. с ДДС е неотложно и целесъобразно.
3.2. Изпраща решението по т. 3.1 на Комисия „Бюджет и финанси" към Пленума на ВСС, по компетентност.
3.3. Съгласно решение на Комисия „Бюджет и финанси“ към Пленума на ВСС по протокол № 12/01.04.2020 г., т. 1, искането от и.ф. административен ръководител на Окръжен съд – Русе за осигуряване на средства за закупуване на 2 броя скенери висок клас и 1 брой планетарен скенер към настоящия момент е нецелесъобразно.  
3.4. Изпраща решението по т. 3.3 на и.ф. административен ръководител на Окръжен съд – Русе, за сведение.

4.ОТНОСНО: Искане от административния ръководител на Районен съд – Габрово за осигуряване на средства за закупуване на 4 броя високоскоростни скенери.

Комисия „Професионална квалификация и
информационни технологии”
Р Е Ш И :

4.1. Искането от административния ръководител на Районен съд – Габрово за осигуряване на средства за закупуване на 4 броя високоскоростни скенери на обща стойност 3 756,00 лв. с ДДС е неотложно и целесъобразно.
4.2. Изпраща решението по т. 4.1 ведно с доклад на Комисия „Бюджет и финанси" към Пленума на ВСС, по компетентност.

5.ОТНОСНО: Искане от административния ръководител на Административен съд – Хасково за осигуряване на средства за закупуване на 2 броя мрежови скенери.

Комисия „Професионална квалификация и
информационни технологии”
Р Е Ш И :

5.1. Искането от административния ръководител на Административен съд – Хасково за осигуряване на средства за закупуване на 2 броя мрежови скенери на обща стойност 3 190,00 лв. с ДДС е неотложно и целесъобразно.
5.2. Изпраща решението по т. 5.1 ведно с доклад на Комисия „Бюджет и финанси" към Пленума на ВСС, по компетентност.

6.ОТНОСНО: Искане от и.ф. административен ръководител на Административен съд – Габрово за осигуряване на средства за закупуване на 2 броя документни скенери.

Комисия „Професионална квалификация и
информационни технологии”
Р Е Ш И :

6.1. Искането от и.ф. административен ръководител на Административен съд – Габрово за осигуряване на средства за закупуване на 2 броя документни скенери на обща стойност 2 900,00 лв. с ДДС е неотложно и целесъобразно.
6.2. Изпраща решението по т. 6.1 ведно с доклад на Комисия „Бюджет и финанси" към Пленума на ВСС, по компетентност.

7.ОТНОСНО: Искане от административния ръководител на Районен съд – Кърджали за осигуряване на средства за закупуване на 2 броя компютърни конфигурации и 1 брой лаптоп.
Във връзка с предстояща доставка на 9 броя компютърни конфигурации на Районен съд – Кърджали от проведена обществена поръчка за доставка на компютърни конфигурации за органите на съдебната власт и ВСС,

Комисия „Професионална квалификация и
информационни технологии”
Р Е Ш И :

7.1. Искането от административния ръководител на Районен съд – Кърджали за осигуряване на средства за закупуване на 1 брой лаптоп с лицензионен софтуер Microsoft Windows Pro 10 на стойност 898,00 лв. с ДДС е неотложно и целесъобразно.
7.2. Изпраща решението по т. 7.1 ведно с доклад на Комисия „Бюджет и финанси" към Пленума на ВСС, по компетентност.
7.3. Искането от административния ръководител на Районен съд – Кърджали за осигуряване на средства за закупуване на 2 броя компютърни конфигурации e нецелесъобразно.
7.4. Изпраща решението по т. 7.3 на административния ръководител на Районен съд – Кърджали, за сведение.

8.ОТНОСНО: Искане от административния ръководител на Административен съд – Бургас за осигуряване на средства за закупуване на 1 брой сървър среден клас,  операционна система Windows Server Standard 2019 и 1 брой многофункционална черно-бяла печатна система.

Комисия „Професионална квалификация и
информационни технологии”
Р Е Ш И :

8.1. Искането от административния ръководител на Административен съд – Бургас за осигуряване на средства за закупуване на 1 брой сървър среден клас на стойност 7 996,80 лв. с ДДС и операционна система Windows Server Standard 2019 на стойност 1 646,40 лв. с ДДС е неотложно и целесъобразно.
8.2. Искането от административния ръководител на Административен съд – Бургас в частта за осигуряване на средства за закупуване на 1 брой многофункционална черно-бяла печатна система не е от компетентността на КПКИТ.
8.3. Изпраща решението по т. 8 ведно с доклад на Комисия „Бюджет и финанси" към Пленума на ВСС, по компетентност.

9.ОТНОСНО: Искане от административния ръководител на Окръжен съд – Бургас за осигуряване на средства за закупуване на 12 броя компютърни конфигурации с включени OEM Windows 10 Pro.
След оценка на наличната техника и във връзка с предстояща доставка на 20 броя компютърни конфигурации на Окръжен съд – Бургас от проведена обществена поръчка за доставка на компютърни конфигурации за органите на съдебната власт и ВСС, 

Комисия „Професионална квалификация и
информационни технологии”
Р Е Ш И :

9.1. Искането от административния ръководител на Окръжен съд – Бургас за осигуряване на средства за закупуване на 6 броя компютърни конфигурации (компютърна система и монитор) с включени OEM Windows 10 Pro на обща стойност 2 784,00 лв. с ДДС е неотложно и целесъобразно.
9.2. Изпраща решението по т. 9.1 ведно с доклад на Комисия „Бюджет и финанси" към Пленума на ВСС, по компетентност.
9.3. Съгласно решение на Комисия „Бюджет и финанси“ към Пленума на ВСС по протокол № 12/01.04.2020 г., т. 1, искането от административния ръководител на Окръжен съд – Бургас за осигуряване на средства за закупуване на 6 броя компютърни конфигурации с включени OEM Windows 10 Pro към настоящия момент е нецелесъобразно.
9.4. Изпраща решението по т. 9.3 на административния ръководител на Окръжен съд – Бургас, за сведение.

Допълнителни точки:

10.ОТНОСНО: Доклад от Тодор Събчев, директор на дирекция „ИТСС“ относно възникнала необходимост от допълнително осигуряване на техника за нуждите на съдилищата с оглед внедряването на Единната информационна система на съдилищата (ЕИСС).

Комисия „Професионална квалификация и
информационни технологии”
Р Е Ш И :

10.1. Отпускането на средства за закупуването на общо 126 броя компютърни конфигурации с включени операционни системи Windows 10 Pro при цена за брой 1 500 лв. с ДДС от неусвоения резерв от проведената обществена поръчка с предмет „Доставка на компютърни конфигурации за нуждите на ВСС и съдилищата“ е целесъобразно, както следва:

- Окръжен съд - Сливен 4 броя;
- Районен съд - Нова Загора 4 броя;
- Окръжен съд - Ямбол 2 броя;
- Районен съд - Елхово 1 брой;
- Районен съд - Тополовград 4 броя;
- Окръжен съд – Велико Търново 6 броя;
- Районен съд - Дряново 3 броя;
- Окръжен съд - Ловеч 4 броя;
- Районен съд - Ловеч 19 броя;
- Окръжен съд - Русе 13 броя;
- Районен съд - Русе 9 броя;
- Районен съд - Генерал Тошево 2 броя;
- Районен съд - Каварна 2 броя;
- Районен съд - Тутракан 5 броя;
- Районен съд - Попово 2 броя;
- Районен съд - Омуртаг 3 броя;
- Районен съд - Шумен 1 брой;
- Районен съд - Панагюрище 1 брой;
- Районен съд - Първомай 3 броя;
- Районен съд - Чепеларе 5 броя;
- Районен съд - Раднево 3 броя;
- Районен съд - Харманли 5 броя;
- Върховен касационен съд 6 броя;
- Апелативен специализиран наказателен съд 1 брой;
- Районен съд - Елин Пелин 2 броя;
- Районен съд - Костинброд 2 броя;
- Районен съд - Сливница 6 броя;
- Районен съд - Дупница 6 броя;
- Окръжен съд - Монтана 1 брой;
- Районен съд - Брезник 1 брой;

10.2. Изпраща решението по т. 10.1 на Комисия „Бюджет и финанси" към Пленума на ВСС, по компетентност.
10.3. Изпраща решението по т. 10.1 на съдилищата, за сведение.

11.ОТНОСНО: Отговор от административния ръководител на Административен съд – Варна относно публикуване на протоколите от открити съдебни заседания на интернет страниците на Административните съдилища, съгласно решение на Комисия „Професионална квалификация и информационни технологии“ към Пленума на ВСС по протокол № 20/16.06.2020 г., т. 5.

Комисия „Професионална квалификация и
информационни технологии”
Р Е Ш И :

11.1. Изпраща отговора от административния ръководител на Административен съд – Варна с изготвени технически изисквания относно публикуване на протоколите от открити съдебни заседания на интернет страниците на Административните съдилища на „Информационно обслужване“ АД за изготвяне на ценово предложение за реализация на новата функционалност.

12.ОТНОСНО: Писмо от председателя на Върховния касационен съд във връзка със Системата за сигурно електронно връчване на Държавна агенция „Електронно управление“ с молба за становище относно съвместимостта й с новата деловодна система. 

Комисия „Професионална квалификация и
информационни технологии”
Р Е Ш И :

12.1. Да се уведомят председателя на Върховния касационен съд и всички съдилища, че Единната информационна система на съдилищата е интегрирана със Системата за електронно съобщаване и призоваване през Единния портал на електронното правосъдие. Към настоящия момент ЕИСС не е съвместима със Системата за сигурно електронно връчване за изпращане и получаване на призовки и документи на Държавната агенция „Електронно управление“.

13.ОТНОСНО: Актуализиране на пределните цени за закупуване на преносими компютри (лаптопи).

Комисия “Професионална квалификация и
информационни технологии”
Р Е Ш И :

13.1. Одобрява доклада от директора на дирекция „ИТСС“ относно актуализиране на пределни цени за закупуване на преносими компютри (лаптопи).
	13.2. Изменя и допълва решение на КПКИТС по протокол                           № 18/29.04.2014 г., т. 14.1, както следва:
	3.2.1.  Изменя пределните цени на:
	- лаптоп от 650 лв. на 1050 лв. (без операционна система).
	3.2.2. В останалата част пределните цени остават непроменени.
3.3. Предлага на Пленума на Висшия съдебен съвет да приеме следното решение:
 ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ 
РЕШИ:

Приема и одобрява решение на Комисия „Професионална квалификация и информационни технологии“ към Пленума на ВСС по протокол № 25/28.07.2020 г., с което се актуализират пределните цени за закупуване на компютърна техника.

14.ОТНОСНО: Извлечение от заседание на Комисия „Професионална квалификация и информационни технологии“ към Пленума на ВСС относно доклад от директора на дирекция „ИТСС“ за провеждане на пазарно проучване за надграждане на Системата за електронно съобщаване и призоваване в изпълнение на решение на КПКИТ по протокол № 16/14.05.2020, т.4.
Във връзка с получена устна информация от отдел „Обществени поръчки“ в АВСС относно проведено пазарно проучване за надграждане на Системата за електронно съобщаване и призоваване, 

Комисия „Професионална квалификация и
информационни технологии”
Р Е Ш И :

14.1. Информира г-н Драгомир Кояджиков, г-н Боян Новански, г-н Огнян Дамянов - членове на Висшия съдебен съвет, и г-н Васил Пеловски - и.д. главен секретар на ВСС, определени с решение на Пленума на ВСС по протокол № 14/18.06.2020 г., т. 45 да проучат възможността за проектно финансиране на доразвитието и надграждането на ЕПЕП и системата за електронно призоваване, както и да представят пред Пленума на Висшия съдебен съвет доклад в тази връзка и приложена проектна идея, че в срока на проведеното пазарно проучване за надграждане на Системата за електронно съобщаване и призоваване няма постъпили оферти.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА